
Mākslīgā intelekta ģenerēts saturs var būt nepareizs.]


APSTIPRINĀTI
ar Siguldas novada pašvaldības domes
2026.gada 29.oktobra lēmumam
(prot.Nr.12, 29.§)


Dzīvokļa īpašuma “Mazā skolotāju māja”-2, Krimuldas pagasts, Siguldas novads, 
pārdošanas izsoles noteikumi

I. Vispārīgie noteikumi
1. [bookmark: _Hlk211270163]Uz īpašuma tiesības pamata, kas ir nostiprināta Rīgas rajona tiesas Krimuldas pagasta zemesgrāmatas nodalījumā Nr. 100000709497 2, Siguldas novada pašvaldībai pieder dzīvokļa īpašums, kura adrese/atrašanās vieta ir “Mazā skolotāju māja”-2, Krimuldas pagasts, Siguldas novads, kadastra Nr.8068 900 0700, kas sastāv no dzīvokļa Nr.2 ar kopējo platību 51 m2 un 510/2040 kopīpašuma domājamajām daļām no būvēm (kadastra apzīmējums 80680060042002, 80680060042004, 80680060042005) un zemes (kadastra apzīmējums  8068 006 0081), turpmāk – Dzīvokļa īpašums.
2. Saskaņā ar Nekustamā īpašuma valsts kadastra informācijas sistēmas datiem Dzīvokļa īpašums ir 2 (divu ) istabu dzīvoklis ar kopējo platību 51 m2. 
3. Šie izsoles noteikumi nosaka kārtību, kādā organizējama Dzīvokļa īpašuma pārdošana izsolē, turpmāk - Izsole. 
4. Izsoli rīko Siguldas novada pašvaldības īpašuma atsavināšanas un izsoles komisija, turpmāk- Komisija, ievērojot Publiskas personas mantas atsavināšanas likumu, Siguldas novada pašvaldības domes lēmumu “Par dzīvokļa īpašuma  “Mazā skolotāju māja”-2, Krimuldas pagastā, Siguldas novadā nodošanu atsavināšanai un izsoles noteikumu apstiprināšanu”, kā arī Izsoles noteikumus. Komisija atbild par Izsoles norisi un ar to saistīto lēmumu pieņemšanu.
5. Dzīvokļa īpašuma nosacītā pirkuma maksa, jeb Izsoles sākumcena ir 5 500 EUR (pieci tūkstoši pieci simti euro), turpmāk – Izsoles sākumcena. Dzīvokļa īpašuma atsavināšana saskaņā ar Pievienotās vērtības nodokļa likuma 52. panta pirmās daļas 24.  punktu ir ar pievienotās vērtības nodokli neapliekams darījums, jo atsavināmais īpašums nav uzskatāms par nelietotu nekustamo īpašumu vai apbūves zemi minētā likuma izpratnē. Līdz ar to Dzīvokļa īpašuma pirkuma maksai pievienotās vērtības nodoklis netiek piemērots.
6. Viens izsoles solis tiek noteikts 200 EUR (divi simti euro) 
7. Dzīvokļa īpašuma pircēju nosaka elektroniskā izsolē ar augšupejošu soli. Izsoles dalībnieks, kurš Izsolē piedāvā augstāko pirkuma maksu par Dzīvokļa īpašumu tiek atzīts par Izsoles uzvarētāju un viņš iegūst tiesības noslēgt pirkuma līgumu, turpmāk - Dzīvokļa īpašuma pircējs.
8. Informācija par Izsoli tiek publicēta sludinājuma formā Latvijas Republikas oficiālajā izdevumā “Latvijas vēstnesis”, Siguldas novada pašvaldības interneta mājas lapā: Izsoles un izsoļu paziņojumi - sigulda.lv, kā arī  elektronisko izsoļu vietnē www.izsoles.ta.gov.lv.
9. Komisijas locekļi un pašvaldības darbinieki, kuri piedalījušies Izsoles noteikumu izstrādē, kā arī to ģimenes locekļi, nedrīkst būt Izsoles dalībnieki, kā arī tieši vai netieši ieinteresēti Izsoles iznākumā.
10. Datu pārzinis ir Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, kas veic personas datu apstrādi ar nolūku organizēt tai piederošās mantas izsoli.
11. Papildus informāciju par minēto personas datu apstrādi var iegūt Siguldas novada pašvaldības tīmekļa vietnes www.sigulda.lv sadaļā Pašvaldība / Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.

II. Izsoles dalībnieki
12. Par Izsoles dalībnieku var kļūt juridiska vai fiziska persona, kura saskaņā ar spēkā esošajiem normatīvajiem aktiem ir tiesīga iegūt īpašumā Dzīvokļa īpašumu un ir samaksājusi Izsoles nodrošinājuma maksu 550 EUR (pieci simti piecdesmit euro) apmērā, turpmāk – Nodrošinājums.
13. Nodrošinājuma apmaksa veicama ar bankas pārskaitījumu Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X, ar atzīmi “ Mazā skolotāju māja 2, Krimuldas pag., Siguldas nov. pirmajā izsolē”.
14. Izsoles dalībniekiem, kuri nav nosolījuši Dzīvokļa īpašumu, Nodrošinājums tiek atmaksāts 10 (desmit) darba dienu laikā pēc Izsoles dienas, izņemot Izsoles noteikumos noteiktajos gadījumos, kad Nodrošinājums netiek atmaksāts. 
15. Dzīvokļa īpašuma pircējam Nodrošinājums tiek ieskaitīts Dzīvokļa īpašuma pirkuma maksā.

III. Pieteikumu iesniegšanas un izsoles dalībnieku reģistrācija
16. Izsoles dalībnieku reģistrācija notiek laikā no 2026. gada 12. novembra plkst. 13.00 līdz 2026. gada 2. decembra plkst. 23.59, elektronisko izsoļu vietnes https://izsoles.ta.gov.lv, turpmāk – Izsoļu vietne, uzturētā Izsoles dalībnieku reģistrā, turpmāk – Izsoles dalībnieku reģistrs.
17. Fiziska persona, kura vēlas savā vai citas - fiziskas vai juridiskas personas vārdā pieteikties Izsolei, elektronisko izsoļu vietnē https://izsoles.ta.gov.lv norāda sekojošu informāciju par sevi:
17.1.  vārds, uzvārds;
17.2.  personas kods vai dzimšanas datums (personai, kurai nav piešķirts personas kods);
17.3.  kontaktadrese;
17.4.  personu apliecinoša dokumenta veids un numurs;
17.5.  norēķinu rekvizīti (kredītiestādes konta numurs, uz kuru personai atmaksājama nodrošinājuma summa); 
17.6.  personas papildus kontaktinformācija – elektroniskā pasta adrese un tālruņa numurs (ja ir).
18. Fiziska persona, kura piesakās Izsolei citas fiziskas personas vārdā, papildus 17.1.-17.6.punktos norādītajai informācijai, sniedz sekojošas ziņas par pārstāvamo fizisko personu:
18.1. pārstāvamās personas veids;
18.2. vārds, uzvārds;
18.3. personas kods vai dzimšanas datums (pārstāvamai fiziskai persona, kurai nav piešķirts personas kods);
18.4. kontaktadrese;
18.5. personu apliecinoša dokumenta veids un numurs;
18.6. informācija par notariāli apliecinātu pilnvaru;
18.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
19. Fiziska persona, kura piesakās Izsolei juridiskas personas vārdā, papildus 17.1.-17.6.punktos norādītajai informācijai, sniedz sekojošas ziņas par pārstāvamo juridisko personu:
19.1. pārstāvamās personas veids;
19.2. nosaukums;
19.3. reģistrācijas numurs;
19.4. kontaktadrese;
19.5. informācija par rakstiski noformētu pilnvaru vai citu dokumentu, kas apliecina tiesības pārstāvēt attiecīgo juridisko personu bez īpaša pilnvarojuma;
19.6. informācija par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
20. Reģistrējoties Elektronisko izsoles dalībnieku reģistrā, persona iepazīstas ar Elektronisko izsoļu vietnes lietošanas noteikumiem un izsaka piekrišanu to ievērošanai. Gadījumā, ja šie Izsoles noteikumi ir pretrunā ar Izsoļu vietnes lietošanas noteikumiem, tiek piemēroti elektronisko izsoļu vietnes lietošanas noteikumi.
21. Ziņas par personu iekļauj Izsoļu dalībnieku reģistrā, saskaņā ar personas iesniegumu, kuru tā iesniedz Izsoļu vietnē saskaņā ar Izsoļu vietnes lietošanas noteikumiem. Iesniegumu persona iesniedz patstāvīgi, identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem un izmantojot Izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē”.
22. Izsoļu vietnē reģistrēts lietotājs, kurš vēlas piedalīties Izsolē, nosūta Izsoles rīkotājam lūgumu par autorizēšanu dalībai Izsolē, samaksā Nodrošinājumu, kā arī sedz Izsoļu vietnes maksu par dalību Izsolē vietnes administratoram normatīvajos aktos noteiktajā apmērā, saskaņā ar Izsoļu vietnē reģistrētam lietotājam sagatavotu rēķinu.
23. Personu, kura ir pieteikusies Izsolei un ir izpildījusi Izsoles noteikumus, Izsoles rīkotājs autorizē dalībai Izsolē 5 (piecu) darba dienu laikā, izmantojot Izsoļu vietnē pieejamo rīku. Apliecinājumu par autorizāciju tiek nosūtīts elektroniski Izsoļu vietnes sistēmā, kas minētajai personai automātiski izveido unikālu identifikatoru, turpmāk – Autorizēts dalībnieks.
24. Izsoles pretendents netiek reģistrēts, ja:
24.1. nav vēl iestājies vai ir beidzies pretendentu reģistrācijas termiņš;
24.2. ja nav izpildīti visi šo noteikumu 17.-19.punktos minētie noteikumi.
25. Izsoles rīkotājs nav tiesīgs līdz Izsoles sākumam sniegt informāciju par Izsoles pretendentiem.
26. Papildus informāciju par Izsoles norisi, kā arī atbildes uz citiem jautājumiem par Izsoli var saņemt, rakstot uz e-pasta adresi aip@sigulda.lv. Tālruņi uzziņām: 25725495 (par Izsoli); 28737263 (par Dzīvokļa īpašumu).
27. Pieteikšanās Dzīvokļa īpašuma apskatei, iepriekš piesakoties pie nekustamā īpašuma speciālistes Ingrīdas Škrabas pa tālruni 28737263 vai e-pastā: ingrida.skraba@sigulda.lv. 

IV. Izsoles norise
28. Izsole sākas Izsoļu vietnē (https://izsoles.ta.gov.lv) 2026. gada 12. novembrī plkst. 13.00 un noslēdzas 2026. gada 14. decembrī plkst. 13.00.
29. Izsolei autorizētie dalībnieki drīkst izdarīt solījumus visā Izsoles norises laikā.
30. Ja pēdējo piecu minūšu laikā pirms Izsoles noslēgšanai noteiktā laika tiek reģistrēts solījums, Izsoles laiks automātiski tiek pagarināts par 5 (piecām) minūtēm.
31. Ja pēdējās stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbadienas pulksten 13.00.
32. Pēc Izsoles noslēgšanas solījumus nereģistrē un Izsoļu vietnē tiek norādīts Izsoles noslēguma datums, laiks un pēdējais izdarītais solījums.
33. Izsoles organizētājs var pārtraukt Izsoli, ja tās norises laikā saņemts Izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu. Paziņojumu par Izsoles pārtraukšanu publicē Izsoļu vietnē.
34. Pēc Izsoles slēgšanas sistēma automātiski sagatavo izsoles aktu, kuru izsoles Komisija apstiprina 7 (septiņu) dienu laikā pēc izsoles.
35. Komisija ir tiesīga atbilstoši Starptautisko un Latvijas Republikas nacionālo sankciju likuma prasībām pārbaudīt, vai attiecībā uz izsoles uzvarētāju un ar to saistītajām personām nav noteiktas starptautiskās vai nacionālās sankcijas, kas ierobežo nekustamā īpašuma iegūšanu vai atsavināšanu. Ja šādas sankcijas ir noteiktas, izsoles uzvarētājs zaudē tiesības iegūt īpašumā Izsoles objektu. Šādā gadījumā Komisija ir tiesīga piedāvāt iegādāties Izsoles objektu Izsoles dalībniekam, kurš nosolījis nākamo augstāko cenu, un viņa solītā cena uzskatāma par nosolīto cenu.
V. Pirkuma maksa un samaksas kārtība
36. [bookmark: _Hlk211253041]Izsoles dalībniekam, kurš ir nosolījis augstāko Dzīvokļa īpašuma pirkuma maksu, turpmāk - Nosolītājs, tā ir jāsamaksā par Dzīvokļa īpašumu pilnā apmērā 30 (trīsdesmit) kalendāro dienu laikā no Izsoles dienas Siguldas novada pašvaldības budžeta kontā LV 15 UNLA 0027 8001 3040 4, kas atvērts AS „SEB banka”. Samaksā par Dzīvokļa īpašumu tiek iekļauts samaksātais nodrošinājums.
37. Ja Nosolītājs nav samaksājis nosolīto Nekustamā īpašuma pirkuma maksu šo noteikumu 36. punktā noteiktajā termiņā vai rakstveidā atsakās no Nekustamā īpašuma iegādes, uzskatāms, ka Nosolītājs ir atteicies no Nekustamā īpašuma iegādes, un samaksātais nodrošinājums netiek atmaksāts.
38. Ja iestājas šo noteikumu 37. punktā minētie apstākļi, Komisija informē Izsoles dalībnieku, kurš ir nosolījis nākamo augstāko Nekustamā īpašuma pirkuma maksu. Šim Izsoles dalībniekam 14 (četrpadsmit) kalendāro dienu laikā no minētā paziņojuma saņemšanas dienas jāpaziņo Izsoles rīkotājam par Nekustamā īpašuma pirkšanu un jāsamaksā nosolītā Nekustamā īpašuma pirkuma maksa.
39. Pēc Nekustamā īpašuma pirkuma maksas saņemšanas pilnā apmērā ar Nosolītāju tiek slēgts Nekustamā īpašuma pirkuma līgums.

VI. Izsoles rezultāta apstiprināšana,
izsoles atzīšana par nesekmīgu vai spēkā neesošu
40. Komisija apstiprina Izsoles protokolu 7 (septiņu) darba dienu laikā pēc Izsoles.
41. Komisija apstiprina Izsoles rezultātu ne vēlāk ka 30 (trīsdesmit) dienu laikā  pēc pilnas Dzīvokļa īpašuma pirkuma maksas samaksas Izsoles noteikumos paredzētajā kārtībā.
42. Izsole atzīstama par nenotikšu:
42.1.  ja neviens Izsoles dalībnieks nav pārsolījis Izsoles sākumcenu;
42.2.  ja Nosolītājs ir tāda persona, kura nevar slēgt darījumus vai kurai nebija tiesību piedalīties Izsolē;
42.3.  ja noteiktajos termiņos nav reģistrēts neviens Izsoles dalībnieks;
42.4.  ja Izsoles dalībnieks, kurš nosolījis augstāko Dzīvokļa īpašuma pirkuma maksu, noteiktajā laikā nav to samaksājis vai samaksājis daļēji.
43. Ja notiek atkārtota izsole, tad Izsoles dalībnieks, kurš nav izpildījis Izsoles noteikumus, nākamajā izsolē netiek reģistrēts.
44. Lēmumu par Izsoles atzīšanu par nenotikušu pieņem Siguldas novada pašvaldības dome.
45. Izsoles dalībniekiem ir tiesības iesniegt sūdzības Siguldas novada pašvaldības izpilddirektoram par Komisijas veiktajām darbībām 5 (piecu) dienu laikā no Izsoles dienas. 


Pielikumā:  Dzīvokļa īpašuma pirkuma līguma projekts.


Domes priekšsēdētājs                                  (paraksts)                                                        L. Kumskis



1.pielikums
Pašvaldībai piederošā dzīvokļa īpašuma
“Mazā skolotāju māja”-2, Krimuldas pagasts,  Siguldas novads,
pirmās izsoles noteikumiem

PIRKUMA LĪGUMA PROJEKTS

Siguldā	                           2026.gada __.___________

Siguldas novada pašvaldība, reģ. Nr.90000048152, juridiskā adrese Pils iela 16, Sigulda, Siguldas novads, LV-2150, tās ______________________ personā, kura/-š rīkojas pamatojoties uz 2023.gada ________ Siguldas novada pašvaldības domes saistošajiem noteikumiem Nr.__ „Siguldas novada pašvaldības nolikums” (prot.Nr., .§), turpmāk Pārdevējs, no vienas puses, un
____________________, reģ. Nr. _____________, juridiskā adrese___________________, tās _________________ personā, kurš/-a sabiedrības vārdā rīkojas pamatojoties uz _______________, 
vai fiziskai personai
____________________, personas kods: _____________, adrese___________________,
turpmāk - Pircējs, no otras puses, turpmāk abi kopā - Puses,
pamatojoties uz Siguldas novada pašvaldības domes 2026__.gada ____ lēmumu „  ” (prot.Nr., .§), 2026__.gada ____.____ izsoles rezultātu un Pašvaldības īpašuma atsavināšanas un izsoles komisijas 2026__.gada __.______ lēmumu “__________________________________” (prot. Nr.__., ___.§), noslēdz šādu līgumu, turpmāk - Līgums:

1. Līguma priekšmets
Pārdevējs pārdod un Pircējs pērk nekustamo īpašumu “Mazā skolotāju māja”-2, Krimuldas pagasts, Siguldas novads, kadastra Nr.8068 900 0700, kas sastāv no dzīvokļa Nr.2 ar kopējo platību 51 m2 un 510/2040 kopīpašuma domājamajām daļām no būvēm (kadastra apzīmējums 80680060042002, 80680060042004, 80680060042005) un zemes (kadastra apzīmējums  8068 006 0081), turpmāk – Nekustamais īpašums.

2. Nekustamā īpašuma piederība
2.1. Nekustamais īpašums pieder Pārdevējam uz īpašuma tiesības pamata.
2.2. Pārdevēja īpašuma tiesība nostiprināta Krimuldas pagasta zemesgrāmatas nodalījumā Nr. . 100000709497 2.

3. Nekustamā īpašuma pirkuma maksa
3.1. Saskaņā ar 2026.gada __. ________ izsoles rezultātu, Nekustamais īpašums tiek pārdots par pirkuma maksu ____________ EUR (________________), pirkuma maksā tiek iekļauts samaksātais izsoles nodrošinājums ________ EUR (__________________).
3.2. Pircējs 2026__.gada ___.___________ ir veicis samaksu par Nekustamo īpašumu pilnā apmērā, ieskaitot pirkuma maksu Siguldas novada pašvaldības budžeta kontā LV 15 UNLA 0027 8001 3040 4, kas atvērts AS „SEB banka”.
3.3. Puses apliecina, ka pirkuma maksa ir Nekustamā īpašuma faktiskajai vērtībai atbilstoša un viņi apņemas necelt nekāda veida mantiska rakstura pretenzijas viens pret otru pārmērīgu zaudējumu dēļ.


4. Pušu apliecinājumi
4.1. Pārdevējs apliecina, ka:
4.1.1. līdz Līguma noslēgšanai Nekustamais īpašums nav nevienam citam atsavināts vai apgrūtināts ar lietu vai saistību tiesībām;
4.1.2. ar citām fiziskām un/vai juridiskām personām par Nekustamo īpašumu nav noslēgti atsavinājuma un lietošanas līgumi, priekšlīgumi, vienošanās vai rokasnaudas līgumi;
4.1.3. par Nekustamo īpašumu līdz tā nodošanai Pircēja lietošanā un apsaimniekošanā nav nodokļa maksājumu un jebkādu cita veida parādsaistību;
4.1.4. par Nekustamo īpašumu nav strīds tiesā;
4.1.5. Pārdevējs apņemas nodrošināt Pircējam iespēju ar Līguma abpusējas parakstīšanas dienu netraucēti lietot Nekustamo īpašumu pēc saviem ieskatiem, ievērojot Līguma noteikumus un normatīvo aktu prasības.
4.1.6. Pircējs apliecina, ka ir iepazinies ar visiem Nekustamā īpašuma zemesgrāmatas nodalījuma ierakstiem, tie viņam ir zināmi un saprotami;
4.2. Pircējs apņemas:
4.2.1. ievērot Siguldas novada pašvaldības domes lēmumus un Nekustamā īpašuma atsavināšanas noteikumus, novērst pārkāpumu rašanos vai tā sekas un atlīdzināt Pārdevējam radītos zaudējumus;
4.2.2. nekustamā īpašuma nodokli par Nekustamo īpašumu maksā ar nākamo mēnesi, kad Pircēja īpašuma tiesības nostiprinātas zemesgrāmatā;
4.2.3. īpašuma tiesības uz Nekustamo īpašumu reģistrēt Zemesgrāmatā 2 (divu) mēnešu laikā no Līguma abpusējas parakstīšanas dienas un Nostiprinājuma lūguma parakstīšanas no Pārdevēja puses. Pretējā gadījumā par katru kavējuma dienu Pircējs maksā Pārdevējam līgumsodu 1 EUR (viens euro) apmērā. Līguma noteikto līgumsodu samaksa Pircējam jāveic 5 (piecu) darba dienu laikā no attiecīga rēķina saņemšanas dienas, pārskaitot to uz Pārdevēja norēķinu kontu.
4.2.4. necelt pret Pārdevēju prasības vai pretenzijas pārmērīgu zaudējumu dēļ.
4.3. Ja Pircējs nenostiprina īpašuma tiesības uz Nekustamo īpašumu zemesgrāmatā Līguma 4.2.3.apakšpunktā noteiktajā termiņā, tad, pamatojoties uz Pārdevēja izsniegto rēķinu Pircējs kompensē nekustamā īpašuma nodokli sākot ar nākamo mēnesi pēc mēneša, kad saskaņā ar Līguma noteikumiem Nekustamais īpašums ir nodots Pircēja valdījumā, lietošanā un apsaimniekošanā. Šis pienākums saglabājas līdz brīdim, kad Pircēja īpašuma tiesības tiek nostiprinātas zemesgrāmatā. Pircējam ir pienākums rēķinu apmaksāt 30 (trīsdesmit) dienu laikā no rēķina saņemšanas dienas. Par šajā apakšpunktā noteiktā maksājuma termiņa kavējumu Pircējs maksā nokavējuma procentus 0,5% (pus procenta) apmērā no kavētās maksājuma summas par katru kavējuma dienu.

5. Pušu tiesības un pienākumi
5.1. Nekustamais īpašums ar Līguma noslēgšanas dienu tiks nodots Pircēja valdījumā, lietošanā un apsaimniekošanā ar visām tiesībām un pienākumiem, kādi tiek noteikti spēkā esošajos normatīvajos aktos.
5.2. Ar Nekustamā īpašuma nodošanu valdījumā, lietošanā un apsaimniekošanā Pušu starpā norobežojas visi izdevumi un ienākumi par Nekustamo īpašumu.
5.3. Pārdevējs pēc Līguma abpusējas parakstīšanas dienas nodod Pircējam visus ar Nekustamo īpašumu saistītos un īpašuma tiesības apliecinošos dokumentus.
5.4. Pārdevējs ne vēlāk kā 10 (desmit) darba dienu laikā no Līguma abpusējas parakstīšanas dienas vienpersoniski paraksta un nodod Pircējam pašvaldības nostiprinājuma lūgumu jaunas tiesības nostiprināšanai uz Pircēja vārda Zemesgrāmatā.
5.5. Pārdevējs pilnvaro Pircēju vienpersoniski nokārtot visas turpmākās formalitātes, kas saistītas ar Pircēja īpašuma tiesību nostiprināšanu Zemesgrāmatā, šajā sakarā pārstāv Puses valsts un pašvaldību iestādēs, ieskaitot Valsts zemes dienestā un tās institūcijās, Rīgas rajona tiesas Zemesgrāmatu nodaļā, attiecībās ar fiziskām un/vai juridiskām personām, un jebkur citur, kur tas būs nepieciešams, ar tiesībām pieprasīt, saņemt, parakstīt un iesniegt visus nepieciešamos dokumentus, veikt visus maksājumus, saņemt Zemesgrāmatu apliecību.
5.6. Īpašuma tiesības uz Nekustamo īpašumu pāriet Pircējam ar brīdi, kad Pircējs īpašuma tiesības nostiprinājis Zemesgrāmatā.

6. Citi noteikumi
6.1. Līgums stājas spēkā tā abpusējas parakstīšanas dienā un ir spēkā līdz pilnīgai un pienācīgai tajā noteikto saistību izpildīšanai. 
6.2. Līgums pilnībā apliecina Pušu vienošanos un ir saistošs Pušu juridiskajiem tiesību un saistību pārņēmējiem.
6.3. Visi Līguma grozījumi ir sagatavojami, pusēm rakstiski vienojoties un ir pievienojami Līgumam kā pielikumi un no to parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
6.4. Visas domstarpības un strīdus, kas radušies Līguma izpildes gaitā, Puses cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem tajos noteiktajā kārtībā attiecīgā Latvijas Republikas tiesā.
6.5. Visus pārējos jautājumus, kas nav atrunāti Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.
6.6. Visus izdevumus, kas saistīti ar Pircēja nostiprinājuma lūguma parakstīšanu pie notāra un īpašuma tiesību reģistrēšanu zemesgrāmatā sedz Pircējs.
6.7. Līgums sagatavots 3 (trīs) eksemplāros, katrs uz 3 (trīs) lapām, no kuriem 1 (viens) eksemplārs - Pārdevējam, 1 (viens) eksemplārs - Pircējam un 1 (viens) eksemplārs tiek iesniegts Rīgas rajona tiesas Zemesgrāmatu nodaļai.
6.8. Visiem Līguma eksemplāriem ir vienāds juridisks spēks.

7. Pušu rekvizīti un paraksti:

	Pārdevējs:
Siguldas novada pašvaldība
reģ.Nr.90000048152
Pils iela 16, Sigulda
Siguldas novads, LV-2150
konts: LV15UNLA0027800130404
AS „SEB Banka”

	Pircējs:


	__________________________


	____________________________

